સ્થાપત્યોમાં રંગોનું મહત્ત્વ જોઈએ તો અમેરિકામાં વર્ષો કામ કર્યા પછી ભારતમાં સ્થાયી થયેલા અને કુદરતી આપદા પુનઃસ્થાપન ક્ષેત્રે સંકળાયેલી સંસ્થા નેશનલ સેન્ટર ફોર પીપલ્સ એક્શન ઇન ડિઝાસ્ટર પ્રિપેર્ડનેસ (એનસીપીડીપી)નાં જોઈન્ટ ડાયરેક્ટર આર્કિટેક્ચર રૂપલ દેસાઈ કહે છે, “લાઇટ અને ડાર્ક કલર આપણા માનસને બહુ અસર કરે છે. નાનો રૂમ હોય અને તેમાં ઘેરો રંગ કરીએ તો હંમેશાં ટેન્શનમાં રહેવાય. મોટો રૂમ હોય તો એક-બે દીવાલને ઘેરો રંગ કરી શકાય પણ નાના રૂમ માટે હળવો રંગ જ સારો.”